CELEX: 32017R2207
Language: sk
Date: 2017-11-29 00:00:00
Title: Vykonávacie nariadenie Komisie (EÚ) 2017/2207 z 29. novembra 2017, ktorým sa mení vykonávacie nariadenie Rady (EÚ) č. 412/2013, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz keramického stolového a kuchynského riadu s pôvodom v Čínskej ľudovej republike

30.11.2017   
            
            
               SK
            
            
               Úradný vestník Európskej únie
            
            
               L 314/31
            
         VYKONÁVACIE NARIADENIE KOMISIE (EÚ) 2017/2207
   z 29. novembra 2017,
   ktorým sa mení vykonávacie nariadenie Rady (EÚ) č. 412/2013, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz keramického stolového a kuchynského riadu s pôvodom v Čínskej ľudovej republike
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1) (ďalej len „základné nariadenie“).
   so zreteľom na vykonávacie nariadenie Rady (EÚ) č. 412/2013 z 13. mája 2013, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz keramického stolového a kuchynského riadu s pôvodom v Čínskej ľudovej republike (2), a najmä na jeho článok 3,
   keďže:
   A.   PREDCHÁDZAJÚCI POSTUP
   
   
               (1)
            
            
               Dňa 13. mája 2013 Rada uložila vykonávacím nariadením (EÚ) č. 412/2013 (ďalej len „pôvodné nariadenie“) konečné antidumpingové clo na dovoz keramického stolového a kuchynského riadu (ďalej len „riad“) s pôvodom v Čínskej ľudovej republike (ďalej len „ČĽR“) do Únie.
            
         
               (2)
            
            
               Počas pôvodného prešetrovania sa prihlásilo veľké množstvo vyvážajúcich výrobcov z ČĽR. Komisia preto vybrala vzorku čínskych vyvážajúcich výrobcov, ktorí sa majú prešetriť.
            
         
               (3)
            
            
               Rada uložila individuálne colné sadzby na dovoz riadu v rozmedzí od 13,1 % do 23,4 % pre spoločnosti zaradené do vzorky a váženú priemernú colnú sadzbu vo výške 17,9 % pre ostatné spolupracujúce spoločnosti nezaradené do vzorky. Okrem toho bola na dovoz riadu od všetkých ostatných čínskych spoločností uložená colná sadzba vo výške 36,1 %.
            
         
               (4)
            
            
               V článku 3 vykonávacieho nariadenia (EÚ) č. 412/2013 sa uvádza, že ak akýkoľvek nový vyvážajúci výrobca riadu v ČĽR poskytne Komisii dostatočné dôkazy o tom, že:
               
                           1.
                        
                        
                           do Únie nevyvážal keramický stolový a kuchynský riad počas obdobia prešetrovania od 1. januára 2011 do 31. decembra 2011 (ďalej len „obdobie prešetrovania“);
                        
                     
                           2.
                        
                        
                           nie je prepojený so žiadnymi vývozcami ani výrobcami v ČĽR, ktorí podliehajú antidumpingovým opatreniam uloženým uvedeným nariadením, a
                        
                     
                           3.
                        
                        
                           v skutočnosti vyvážal do Únie príslušný výrobok po období prešetrovania, na základe ktorého boli uložené opatrenia, alebo vstúpil do neodvolateľného zmluvného záväzku vyvážať značné množstvo do Únie;
                        
                     potom článok 1 ods. 2 uvedeného nariadenia môže byť zmenený tak, že sa novému vyvážajúcemu výrobcovi udelí colná sadzba, ktorá sa uplatňuje v prípade spolupracujúcich spoločností, ktoré nie sú zaradené do vzorky, t. j. v tomto prípade vážená priemerná colná sadzba vo výške 17,9 %.
            
         B.   ŽIADOSTI O UDELENIE ŠTATÚTU NOVÉHO VYVÁŽAJÚCEHO VÝROBCU
   
   
               (5)
            
            
               Po uverejnení nariadenia (EÚ) č. 412/2013 sa prihlásili štyri spoločnosti, ktoré uviedli, že spĺňajú všetky tri kritériá uvedené v odôvodnení(4), a poskytli podporné dôkazy.
            
         
               (6)
            
            
               Všetky štyri spoločnosti sú výrobcami a vývozcami príslušných výrobkov.
            
         
               (7)
            
            
               Tri z nich už existovali aj počas pôvodného prešetrovania, ale tvrdili, že v tom čase príslušný výrobok do Únie nevyvážali.
            
         
               (8)
            
            
               Štvrtá spoločnosť tvrdila, že počas pôvodného prešetrovania neexistovala, a preto počas obdobia prešetrovania nemohla vyvážať.
            
         
               (9)
            
            
               Komisia preskúmala dôkazy, ktoré predložili všetky štyri spoločnosti, a dospela k záveru, že spĺňajú príslušné tri kritériá na to, aby sa mohli považovať za nových vyvážajúcich výrobcov. Ich názvy by sa teda mali doplniť do zoznamu spolupracujúcich spoločností nezaradených do vzorky v prílohe I k nariadeniu (EÚ) č. 412/2013.
            
         
               (10)
            
            
               Komisia o týchto zisteniach informovala predmetné štyri spoločnosti a výrobné odvetvie Únie, ktorí mali možnosť predložiť svoje pripomienky. Neboli predložené žiadne pripomienky,
            
         
               (11)
            
            
               Toto nariadenie je v súlade so stanoviskom výboru zriadeného podľa článku 15 ods. 1 základného nariadenia,
            
         PRIJALA TOTO NARIADENIE:
   Článok 1
   Do zoznamu vyvážajúcich výrobcov z Čínskej ľudovej republiky uvedených v prílohe I k vykonávaciemu nariadeniu (EÚ) č. 412/2013 sa dopĺňajú tieto spoločnosti:
   
               Spoločnosť
            
            
               Doplnkový kód TARIC
            
         
               Fujian Dehua Huamao Ceramics Co., Ltd
            
            
               C303 
            
         
               Fujian Dehua Jiawei Ceramics Co., Ltd
            
            
               C304 
            
         
               Fujian Dehua New Qili Arts Co., Ltd
            
            
               C305 
            
         
               Quanzhou Dehua Hengfeng Ceramics Co., Ltd
            
            
               C306 
            
         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. novembra 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 176, 30.6.2016, s. 21.
   
      (2)  Vykonávacie nariadenie Rady (EÚ) č. 412/2013 z 13. mája 2013, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz keramického stolového a kuchynského riadu s pôvodom v Čínskej ľudovej republike (Ú. v. EÚ L 131, 15.5.2013, s. 1), naposledy zmenené vykonávacím nariadením Komisie (EÚ) č. 803/2014 z 24. júla 2014, ktorým sa do zoznamu výrobcov z Čínskej ľudovej republiky uvedených v prílohe I k nariadeniu (EÚ) č. 412/2013 dopĺňajú štyri spoločnosti (Ú. v. EÚ L 219, 25.7.2014, s. 33).